Br: \_\_\_\_\_\_\_\_\_\_\_\_\_\_\_\_ \_\_\_\_\_\_\_. godine

**S E K T O R S K A A N A L I Z A  
za utvrđivanje predloga prioritetnih oblasti od javnog interesa i potrebnih sredstava   
za finansiranje projekata i programa nevladinih organizacija  
iz Budžeta Crne Gore u 2023. godini**

|  |
| --- |
| *Sektorska analiza se sačinjava na osnovu strateških i planskih dokumenata odnosno propisa u odgovarajućoj oblasti od javnog interesa uz konsultacije sa zainteresovanim nevladinim organizacijama, i predstavlja osnov za utvrđivanje prioritetnih oblasti i potrebnih sredstava za finansiranje projekata i programa nevladinih organizacija iz državnog budžeta u narednoj godini, u skladu sa Zakonom o nevladinim organizacijama. Sektorska analiza se priprema u tekućoj za narednu kalendarsku godinu radi blagovremenog planiranja visine sredstava koja će biti opredijeljena na pozicijama ministarstava nadležnih za oblasti koje Vlada utvrdi kao prioritetne za finansiranje projekata i programa nevladinih organizacija. Analiza će poslužiti i za pripremu javnih konkursa za raspodjelu sredstava za finansiranje projekata i programa nevladinih organizacija u oblasti koja će biti utvrđena kao prioritetna.* |

1. **OBLASTI OD JAVNOG INTERESA U KOJIMA SE PLANIRA FINANSIJSKA PODRŠKA ZA PROJEKTE I PROGRAME NVO**

1.1.Navesti u kojim oblastima od javnog interesa (iz člana 32 Zakona o NVO) iz nadležnosti ministarstva planirate finansijsku podršku iz budžeta za projekte i programe NVO:

|  |  |  |  |  |  |
| --- | --- | --- | --- | --- | --- |
|  | socijalna i zdravstvena zaštita |  | razvoj civilnog društva i volonterizma | **√** | zaštita životne sredine /**upravljanje otpadom** |
|  | smanjenje siromaštva |  | evroatlantske i evropske integracije Crne Gore |  | poljoprivreda i ruralni razvoj |
|  | zaštita lica sa invaliditetom |  | institucionalno i vaninstitucionalno obrazovanje |  | održivi razvoj |
|  | društvena briga o djeci i mladima |  | nauka |  | zaštita potrošača |
|  | pomoć starijim licima |  | umjetnost |  | rodna ravnopravnost |
|  | zaštita i promovisanje ljudskih i manjinskih prava |  | kultura |  | borba protiv korupcije i organizovanog kriminala |
|  | vladavina prava |  | tehnička kultura |  | borba protiv bolesti zavisnosti |
|  | druge oblasti od javnog interesa utvrđene posebnim zakonom (navesti koje): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | |

1. **PRIORITETNI PROBLEMI I POTREBE KOJE TREBA RIJEŠITI U 2023. GODINI FINANSIRANJEM PROJEKATA I PROGRAMA NVO**
   1. Navesti prioritetne probleme u oblasti(ma) iz nadležnosti ministarstva koji se planiraju rješavati finansiranjem projekata i programa nevladinih organizacija. Opis problema obrazložiti koristeći konkretne mjerljive pokazatelje trenutnog stanja i željenog stanja odnosno rješenja, navodeći izvor u kojem su takvi podaci dostupni. Pokazatelji mogu biti informacije iz uporednih analiza, izvještaja, rezultata istraživanja, studija, i drugi dostupni statistički podaci.

|  |  |
| --- | --- |
| Opis problema: | |
| **Problem 1: Kako produžiti vijek trajanja naših deponija?**  Regulativom koja se odnosi na upravljanje otpadom, definisani su ciljevi koji se odnose na ponovno korišćenje i recikliranje otpada, kako na reciklabilne frakcije komunalnog otpada, papir, karton, plastiku, metal i staklo, na biorazgradivi otpad, tako i na posebne vrste otpada u koje spada: EE otpad, otpadna vozila, otpadne gume, baterije i akumulatori, otpadna ulja za podmazivanje i tečnosti, otpadna jestiva ulja, otpadna ambalaža, građevinski otpad, otpad koji sadrži azbest, otpad koji sadrži PCB i dr. To su sljedeći akti: Zakon o upravljanju otpadom („Sl.list Crne Gore“, 64/11 i 39/16) i podzakonski akti donešeni na osnovu ovog zakona, Državni plan upravljanja otpadom, lokalni planovi. Bez obzira na zaokruženu regulativu, ciljevi nijesu postignuti ni u jednom segmentu.  Na našim deponijama se odlažu velike količine otpada koje bi trebale biti odvojeno sakupljenje za reciklažu, što značajno smanjuje vijek njihovog trajanja. Prepoznati su razlozi zbog kojih proces odvojenog sakupljanja otpada veoma slabo realizuje, a to su nerazvijena infrastruktura u sektoru upravljanja otpadom i nedovoljan stepen ekološke svijesti našeg stanovništva. Stoga u Ministartsvu smo mišljenja da saradnja sa nevladinim sektorom može doprinijeti rješavanju navedenog problema kroz realizaciju projekata koji imaju za cilj jačanje ekološke svijesti naših građanja.  Naime, realizacijom Projekata jačanja ekološke svijesti kojim će se pokušati dati odgovor na pitanje: Kako produžiti vijek trajanja naših deponija, pored usvajanja znanja o upravljanju otpadom na način da svaki pojedinac može i treba da da doprinos zaštiti životne sredine, pružiće informaciju građanima o načinu smanjivanja količine odloženog otpada na deponijama, izdvajanje reciklabilnih frakcija otpada iz ukupne mase otpada, što bi omogućilo da se otpad tretira kao značajan resurs. Sve je ovo skopčano sa uštedom energije u procesima proizvodnje kao imperativ održivog i odgovornog poslovanja.  Smatramo značajnim da se kreativnost nevladinog sektora ispolji organizovanjem humanitarnih izložbi predmeta izrađenih od reciklabilnog otpada i proglašavati najuspjelijim. U ovim aktivnostima bi mogle učestvovati ekološke sekcije škola sa teritorija opština u kojima se realizuju projekti.  **Problem 2: Nesavjesno odbacivanje otpada**  U Crnoj Gori se nalazi oko 350 neuređenih odlagališta različitih veličina. To je odraz naslijeđenih loših navika. Neophodno je da se preduzmu koraci, kako u konkretnom smislu čišćenje ili saniranje lokacija sa ostavljenim otpadom gdje mu nije mjesto, tako i u informativno-edukativnom smislu, ojačati svijest stanovništva da se otpad ne ostavlja bilo gdje već na mjestima koja su za to propisana. Nevladin sektor raspolaže sa kadrovima koji su spremni da preuzmu jedan dio ovog tereta na sebe.  Realizacijom projekata koji bi se bavili rješavanjem problema odlaganja otpada na nepropisnim mjestima doprinijelo bi zaštiti životne sredine, očuvanju prirodnih ljepota.  **Problem 3: Upravljanje posebnim vrstama otpada**  Upravljanje posebnim vrstama otpada, odnosno njegova obrada i odlaganje su veliki problem u Crnoj Gori. Smatramo potrebnim da se javnost upozna sa infrastrukturom za obradu posebnih vrsta otpada, kao i upoznavanje sa pojmom proširene odgovornosti. Program proširene odgovornosti proizvođača je niz mjera koje se preduzimaju kako bi se obezbijedilo da proizvođači proizvoda imaju finansijsku odgovornost ili finansijsku i organizacionu odgovornost za upravljanje otpadom, fazom ili fazama upravljanja otpadom u ciklusu trajanja proizvoda.  Realizacijom projekata na temu upravljanje posebnim vrstama otpada, pored usvajanja znanja o upravljanju ovim vrstama otpada, nevladin sektor bi svojim potencijalom mogao dati značajan doprinos u rješavanju ove problematike.  Organizacijom posjeta infrastrukturi za obradu posebnih vrsta otpada, održavanjem radionica, predavanja i prezentacija podigla bi se informisanost u direktnoj i u indirektnoj komunikaciji sa djecom i mladima, kao i ostalim zainteresovanim građanima. | |
| Podaci (analize, studije, statistički izvještaji, itd.) koji pojašnjavaju navedeni problem | Izvor(i) podataka |
| **Problemi 1, 2 i 3:**  Postavljeni ciljevi propisani su Zakonom o upravljanju otpadom, Državnim planom upravljanja otpadom u CG za period od 2015-2020, lokalnim planovima upravljanja komunalnim i neopasnim građevinskim otpadom. | **Problemi 1, 2 i 3:**  Ministartsvo ekologije, prostornog planiranja i urbanizma,  Agencija za zaštitu životne sredine,  JLS i njihovi organi uprave,  Izvještaji o realizaciji DPUO i lokalnih planova.  MONSTAT |

2.2.Navesti ključne strateško-planske dokumente odnosno propise koji prepoznaju važnost problema identifikovanih pod tačkom 2.1., kao i specifične mjere/djelove tih dokumenata koji su u vezi sa identifikovanim problemima.

|  |  |
| --- | --- |
| Naziv strateškog/planskog dokumenta/propisa | Naziv poglavlja/ mjere/ aktivnosti |
| Državni plan upravljanja otpadom u CG za period od 2015-2020 i loklani planovi upravljanja komunalnim i neopasnim građevinskim otpadom.  Zakon o upravljanju otpadom (“Sl.list CG, br. 64/11 i 39/16) | Državni plan upravljanja otpadom, poglavlje 5.2. Posebne vrste otpada i 5.2.1. Otpad od proizvoda sa proširenom odgovornošću proizvođača i uzvoznika.  Zakonom o upravljanju otpadom u poglavlju V. POSEBNE VRSTE OTPADA, čl. 46-64 razrađena je tematika upravljanja posebnim vrstama otpada, sa propisanim ciljevima.  U čl. 11 i 11a definisan je organizovani sistem preuzimanja, sakupljanja i obrade otpada. |

2.3.Obrazložiiti na koji način nevladine organizacije mogu doprinijeti rješavanju problema identifikovanih pod tačkom 2.1., koje aktivnosti su prihvatljive za postizanje željenog rezultata, kako se planira praćenje i vrednovanje doprinosa rješavanju pomenutih problema. Navesti konkretne mjerljive pokazatelje/indikatore za praćenje doprinosa nevladinih organizacija rješavanju identifikovanih problema i izvore verifikacije učinjenog.

|  |  |  |
| --- | --- | --- |
| Opis načina doprinosa nevladinih organizacija u rješavanju problema | Konkretni mjerljivi pokazatelji doprinosa nevladinih organizacija | Izvor(i) podataka |
| **Problem 1: Kako produžiti vijek trajanja naših deponija?**  U Crnoj Gori postoji širok spektar djelovanja nevladinog sektora u oblasti upravljanja otpadom, u njemu je skoncentrisano veliko znanje, stručnost i vještine na polju zaštite životne sredine, a mehanizam njihovog rada je puno jednostavniji od rada državnih organa, u očekivanju smo da NVO-i naprave sponu sa građanstvom i svojim inventivnim radom značajno učestvuju u jačanju ekološke svijesti.  Ekološki svjestan građanin na vrijeme uvidi problem u prirodi i kreativno razmišlja o mogućim rješenjima, odnosno sagledava ekološke vrijednosti, ponaša se u skladu sa tim. Shodno svom znanju gradi svoj ekološki stav.  Neodgovoran odnos prema deponijama, odnosno odlaganje na njima otpada koji se može ponovo koristiti ili reciklirati, smanjuje vijek trajanja tim značajnim infrastrukturnim objektima za upravljanje komunalnog otpada. Šta raditi nakon zatvaranja ovih deponija, da li se one mogu reciklirati, da li su to procesi koji su isplativi. Koncetracija stručnog znanja u nevladinom sektoru pomoći će da se nađu prava rješenja za rješavanje ovog problema, koji je ovdje istaknut kao prioritetan. Poznato je da u Crnoj Gori postoje dvije sanitarne deponije i njihov vijek trajanja će biti kraći od optimalnog ukoliko se neadekvatno odnosimo.  Uvođenje primarne selekcije komunalnog otpada je i u ranijem periodu bila tema mnogih akcija nevladinog sektora, pa stoga njihovim uključenjem u rješavanju ovog problema značajno će se doprinijeti primjeni regulative, donošenjem akata koje pojedine JLS nijesu donijele, njihov lični odnos će biti podstrek i za zaposlene u institucijama sistema kojima je upravljanje otpadom nadležnost, bilo preventivno ili represivno.  Izradom predmeta izrađenih od reciklabilnih vrsta otpada i njihovim izlaganjem u izložbenim prostorima, bazarima i sl. kao i izborom najljepše urađenih, pospješili bi kreativnost nevladinog sektora.  **Problem 2: Nesavjesno odbacivanje otpada**  U našoj državi, u svim slojevima društva je prepoznato nesavjesno odbacivanje različitih vrsta otpada, što nam za posledicu ima ogroman broj neuređenih odlagališta.  Poznavanje terena mnogih aktivista nevladinog sektora u saradnji sa lokalnom samoupravom može doprinijeti da se na jednostavniji način dopuni i ažurira popis neuređenih odlagališta uz stručna objašnjenja koliko i kako nekontrolisano prisustvo otpada u životnoj sredini može da joj šteti. Veliki broj neuređenih odlagališta preko 400 njih je pokazatelj nesavjesnog odnosa prema životnoj sredini.  Veliko znanje i umijeće, razne vještine doprinijeće da nevladin sektor da impuls u rješavanju ovog problema.  **Problem 3: Upravljanje posebnim vrstama otpada**  Upravljanje posebnim vrstama otpada, odnosno njegova obrada i odlaganje su značajan segment upravljanja otpadom u Crnoj Gori. Veoma je važno da se javnost upozna sa infrastrukturom za obradu posebnih vrsta otpada, kao i upoznavanje sa pojmom proširene odgovornosti.  Realizacijom projekata na temu Upravljanje posebnim vrstama otpada, pored usvajanja znanja o upravljanju ovim vrstama otpada, nevladin sektor bi svojim potencijalom mogao dati značajan doprinos u rješavanju ove problematike. | **Problem 1: Kako produžiti vijek trajanja naših deponija?**  Broj priloga u medijima  Broj radionica  Broj okruglih stolova  Broj realizovanih posjeta deponijama  Broj promotivnih materijala (poster, lifleti, video klipovi)  Broj održanih humanitarnih izložbenih aktivnosti na kojima su izlagani predmeti izrađeni od reciklabilnih otpada.Broj direktnih i indirektnih korisnika  **Problem 2: Nesavjesno odbacivanje otpada**  Broj priloga u medijima  Broj radionica  Broj okruglih stolova  Broj saniranih lokacija neuređenih odlagališta  Broj promotivnih materijala (poster, lifleti, video klipovi)  Broj direktnih i indirektnih korisnika  **Problem 3: Upravljanje posebnim vrstama otpada**  Broj priloga u medijima  Broj radionica  Broj okruglih stolova  Broj realizovanih posjeta  Broj promotivnih materijala (posteri, lifleti, video klipovi);  Broj direktnih i indirektnih korisnika. | **Problem 1: Kako produžiti vijek trajanja naših deponija?**  Izvještaji nevladinih organizacija  Eksterna evaluacija projekta  **Problem 2: Nesavjesno odbacivanje otpada**  Izvještaji nevladinih organizacija  Eksterna evaluacija projekta  **Problem 3: Upravljanje posebnim vrstama otpada**  Izvještaji nevladinih organizacija  Eksterna evaluacija projekta |

1. **OSTVARIVANJE STRATEŠKIH CILJEVA**

3.1.Navesti ključne strateške ciljeve iz sektorske nadležnosti čijem će ostvarenju u 2023. godini doprinijeti projekti i programi nevladinih organizacija.

|  |  |
| --- | --- |
| Strateški cilj(evi) čijem ostvarenju će doprinijeti javni konkurs za projekte i programe nevladinih organizacija u 2023. godini | Način na koji će javni konkurs za projekte i programe nevladinih organizacija doprinijeti ostvarenju strateških ciljeva (ukratko opisati) |
| **Cilj 1: Kako produžiti vijek trajanja naših deponija** | * 1. Organizovanje kreativnih radionica na kojima će djeca i mladi, kao i odrasli moći da pokažu svoje poglede i inicijative o problemu reciklaže, kojima će doprinijeti da se dođe do većih saznanja o potrebi odvojenog sakupljanja otpada. Povećanjem količina odvojenog sakupljanja otpada i njegovog usmjeravanja ka reciklaži, direktno utičemo na smanjenje odloženih količina otpada na deponijama, a samim tim će se produžiti vijek trajanja naših deponija;   2. Organizovanje humanitarnih izložbenih aktivnosti na kojima se izlažu predmeti izrađeni od reciklabinih otpada, na kojima se vrši izbor najljepše urađenih radova. Ovim izložbama značajno ćemo motivisati učesnike projekata za davanje ličnog doprinosa;   3. Organizovanje posjeta deponijama. |
| **Cilj 2:** **Nesavjesno odbacivanje otpada** | 2.1. Organizovanje radionica u cilju sticanja saznanja kako nepropisno odlaganje otpada može štetno uticati na zemljište, vodu i vazduh, kao i na izgled predjela;  2.2. Organizovanje posjeta na kojima se vidi odnos nesavjesnih građana prema odlaganju otpada, što je izazvalo da u Crnoj Gori postoji oko 400 neuređenih odlagališta. |
| **Cilj 3: Upravljanje posebnim vrstama otpada** | * 1. Organizovanje radionica na kojima će djeca i mladi, kao i odrasli moći da pokažu svoj odnos prema upravljanju posebnih vrsta otpada, kojima će se doprinijeti da se dođe do većih saznanja o potrebi odvojenog sakupljanja otpada, da se iskoriste reciklabilne komponente otpada.      * 1. Organizovanje posjeta infrastrukturi koja služi za obradu posebnih vrsta otpada, organizovanje kvizova i drugih vrsta takmičenja koje će omogućiti razvoj ekološke svijesti najmlađih i njihovih profesora i roditelja. |

1. **JAVNI KONKURSI ZA FINANSIRANJE PROJEKATA I PROGRAMA NVO - DOPRINOS OSTVARENJU STRATEŠKIH CILJEVA IZ SEKTORSKE NADLEŽNOSTI MINISTARSTVA**

4.1.Navesti javne konkurse koji se predlažu za objavljivanje u 2023. godini u cilju doprinosa ostvarenju strateških ciljeva iz sektorske nadležnosti (iz tačke 3.1.), uz prijedlog potrebnih iznosa. Ukoliko postoji mogućnost preklapanja s javnim konkursima iz nacionalnih, sredstava EU ili drugih vanjskih fondova iz nadležnosti neke druge institucije, navesti s kojim organom je potrebno koordinirati oblasti finansiranja.

|  |  |  |
| --- | --- | --- |
| Naziv javnog konkursa | Iznos | Drugi donatori s kojima je potrebno koordinirati oblasti finansiranja |
| 1. Konkurs za finsiranje projekata na temu kako produžiti vijek trajanja naših deponija? | 50.000,00 eura | --- |
| 1. Konkurs za finsiranje projekata na temu odlaganja otpada na nepropisnim mjestima | 50.000,00 eura | --- |
| 1. Konkurs za finsiranje projekata u vezi upravljanja posebnim vrstama otpada | 50.000,00 eura | --- |

4.2. Navesti ko su predviđeni glavni korisnici projekata i programa koji će se finansirati putem javnog konkursa. Ukratko navesti glavna obilježja svake grupe korisnika, njihov broj i njihove potrebe na koje projekti i programi treba da odgovore u 2023. godini.

|  |
| --- |
| Opis glavnih grupa korisnika, njihov broj i potrebe |
| Glavna grupa korisnika su:   * djeca, * mladi, * odrasle osobe.   Predviđeno je da 1600 bude okviran broj korisnika projekata koji će se finansirati putem javnih konkursa. |

4.3.Navesti očekivani ukupni broj ugovorenih projekata, odnosno ugovora koji se planira zaključiti s nevladinim organizacijama na osnovu javnog konkursa.

|  |  |
| --- | --- |
| Očekivani broj projekata koji se planira finansirati / broj ugovora koje se planira zaključiti s NVO | |
| Naziv javnog konkursa | 1. Konkurs za finansiranje projekata - kako produžiti vijek trajanja naših deponija? / 6 |
| Naziv javnog konkursa | 1. Konkurs za finansiranje projekata - nesavjesno odbacivanja otpada/ 6 |
| Naziv javnog konkursa | 1. Konkurs za finansiranje projekata - upravljanje posebnim vrstama otpada / 6 |

4.4.Navesti najviši i najniži iznosi finansijske podrške koju će biti moguće ostvariti na osnovu pojedinačnog javnog konkursa navedenog u tački 4.1.

|  |  |
| --- | --- |
| Naziv javnog konkursa: | |
| Najniži iznos finansijske podrške koju će biti moguće ostvariti na osnovu javnog konkursa: 8.000,00 EURA | Najviši iznos finansijske podrške koju će biti moguće ostvariti na osnovu javnog konkursa 10.000,00 EURA |

**NAPOMENA:** stavom 4 člana 32ž Zakona o NVO, definisano je: ***“Ukupan iznos sredstava koja se na osnovu javnog konkursa mogu dodijeliti nevladinoj organizaciji za finansiranje projekta, odnosno programa, ne može preći 20% od ukupno opredijeljenih sredstava koja se raspodjeljuju na osnovu tog konkursa.”***

1. **KONSULTACIJE SA ZAINTERESOVANIM NEVLADINIM ORGANIZACIJAMA**
   1. Navesti na koji način je u skladu sa važećim propisima obavljen proces konsultovanja NVO u procesu pripreme sektorske analize.

|  |  |  |
| --- | --- | --- |
| Metoda konsultacija (npr. web, email, konsultativni sastanak, itd.) | Datumi sprovedenih konsultacija | Naziv NVO koje su učestvovale u konsultacijama |
| e-mailom |  |  |

1. **KAPACITETI ZA SPROVOĐENJE JAVNOG KONKURSA**

6.1.Navesti broj službenika/ica i spoljnih saradnika koji će biti zaduženi za sprovođenje javnog konkursa i praćenje realizacije finansiranih projekata i programa nevladinih organizacija (uključujući najmanje jednu terensku posjetu, prilikom koje će se provjeravati izvršavanje ugovornih obaveza, namjensko trošenje sredstava, te postizanje rezultata planiranih javnim konkursom i odobrenim projektom/programom).

|  |  |  |
| --- | --- | --- |
| Naziv javnog konkursa | Broj službenika/ica zaduženih za sprovođenje javnog konkursa i praćenje finansiranih projekata i programa nevladinih organizacija | Imena službenika/ica zaduženih za sprovođenje javnog konkursa i praćenje finansiranih projekata i programa nevladinih organizacija |
| Konkurs za finsiranje projekata na temu kako produžiti vijek trajanja naših deponija? | 2 | Branka Milašinović  Ivan Stanišić |
| Konkurs za finsiranje projekata na temu nesavjesno odbacivanje otpada | 2 | Branka Milašinović  Ivan Stanišić |
| Konkurs za finsiranje projekata upravljanje posebnim vrstama otpada | 2 | Branka Milašinović  Ivan Stanišić |

**Ovjera ministra:**

|  |  |  |  |  |
| --- | --- | --- | --- | --- |
|  | **Prof. dr Ratko Mitrović** |  |  |  |
|  | Ime i prezime | M.P. | Potpis |  |